Żagħżugħ ta’ 20 sena kien illiberat minn akkuża li kkommetta stupru fuq in-neputijiet tewmin tiegħu. Il-każ allegatament seħħ fl-2007, meta t-tewmin kellhom għaxar snin u l-imputat kellu 13-il sena. Mill-Qorti ħareġ li kien sena wara li sar rapport mal-Aġenzija Appoġġ min-nanna tat-tewmin li qalet li l-abbuż sesswali sar mis-sieħeb ta’ ommhom. Iżda matul iż-żmien, sar rapport ieħor minn omm il-minuri fejn inbidlet il-verżjoni, bil-minuri bdew jgħidu li l-abbuż sesswali fil-fatt sar miz-ziju tagħhom, l-imputat. Iżda meta taw ix-xhieda tagħhom, il-ġenituri tal-minuri kkonċernati rrinunzjaw għall-proċeduri kriminali kontra l-imputat, bil-Qorti tgħid li f’dan il-każ għandha dubji serji dwar il-kredibilità tat-tfal.